Εκτός από τεράστιος αθλητής, ο Γιάννης Αντετοκούνμπο απέδειξε πως είναι και σπουδαίος άνθρωπος! Συγκεκριμένα, ο «Greek Freak», έκανε δωρεά για την κατασκευή κλειστού γηπέδου μπάσκετ στη Ραφήνα και συγκεκριμένα στο μεγάλο θεματικό πάρκο τριών στρεμμάτων σε χώρο κοντά στο αστυνομικό τμήμα στο Μπλε Λιμανάκι.

Αυτό αποκάλυψε σε ομιλία του στο Πικέρμι, ο δήμαρχος Ραφήνας-Πικερμίου Βαγγέλης Μπουρνούς την Κυριακή. Έτσι, στην περιοχή εκτός από τις πρωτοποριακές οικολογικές δράσεις, θα δημιουργηθεί και το γήπεδο μπάσκετ... προσφοράς Αντετοκούνμπο!